Md: “Tettuɣ iman-iw segmi ara d-awḍeɣ ɣer-s,tettuɣ d tafremlit i lliɣ.Ɣas aṭas n yimuḍan i yellan, netta, yesberber ɣef tedmi-w, ala fella-s i ttxemimeɣ segmi ara kecmeɣ s ixeddim. Tidet kan:zedɣen-iyi wussan, am umuḍin am umejjay, yal yiwen aṭtan-ines.Yiwen,yettnadi deg wanu n yizri-is tafat ara isirden ammus n wussan-is; yiwen,issalay-dṣḍel d ilem seg wanu n wussanis,yis-s yessaremad yesfeḍ ayen yettwali d iḍumman. Deg uxxam neɣ di beṛṛa, anda akken ulac la aṭṭanen, la isufar, la tisegnatin,zgan wudmawen-nsen gar wallen-iw.” sb14 “Amejjay, seg wasmi i yeẓra taḥkayt n umuḍin yulwan,yuɣal yettqadar-it ugar....netta di tilawt,d awham i yewhem amek akka i yettnaɣ d yiman-is ɣef ccfawat-ines...yewhem amek akka lamer yufi ad tent-yenker, ad yebḍu yid-sent (ɣas akka llan wid yekkaten ad t-semlilen d yizri-s)”.sb16 “Tiwriqin i k-in-fkiɣ,ḥseb-itent d iceqfan n tecbaylit i sɣeḍlen yiɣisan.Sdukkel-iten, ma tessawḍeḍ,akken i twalaḍ yemleḥ neɣ akken tenwiḍ yemɛen...Tebɣiḍ ad terreḍ tacbaylit ɣer wudem-is amenzu,yewqem;tebɣiḍ ad as-tefked udem nniḍen,ur yexsir ara.” sb25 .